లఖ్నవ్, మార్చి23: సమయం.. ఉదయం 11 గంటలు! స్థలం.. యూపీలోని హజ్రతగంజ్ పోలీస్ స్టేషన్! అక్కడ అందరూ ఎవరి పనుల్లో వారున్నారు. అంతలో కాషాయ వస్త్రాలు ధరించిన ఓ వ్యక్తి నేరుగా స్టేషన్లోకి వచ్చారు. చడీచప్పుడు లేకుండా వచ్చిన ఆ వ్యక్తిని చూసి అధికారులు విస్తుపోయారు. కంగారు పడుతూ లేచి నిలబడి శాల్యూట్ చేశారు. ఆ వచ్చింది ఎవరో కాదు.. సాక్షాత్తూ రాష్ట్ర ముఖ్యమంత్రి యోగి ఆదిత్యనాథ్. హోంశాఖను తనదగ్గరే ఉంచుకున్న యోగి.. ఆకస్మిక తనిఖీతో పోలీసులను ఆశ్చర్యపరిచారు. పోలీశాఖ పనితీరును అడిగి తెలుసుకున్నారు. చట్టం ఎలా పనిచేస్తోందో చూడడానికే తాను వచ్చినట్లు యోగి తెలిపారు. అవినీతి ఆరోపణలు ఎదుర్కొంటున్న 100 మంది పోలీసులపై వేటు వేశారు. వారిని సస్పెండ్ చేస్తూ డీజీపీ జావేద్ అహ్మద్ పేరిట ఉత్తర్వులు వెలువడ్డాయి.కాగా తన కేబినెట్లోని మంత్రులెవరూ తమ కాన్వాయ్లో సైరన్లు వినియోగించొద్దని యోగి సూచించారు. మరోవైపు.. గత ప్రభుత్వంలో విద్యుత్తు బిల్లులు కట్టకుండా ప్రభుత్వానికి రూ. 1.35 కోట్ల బకాయి పడ్డ ఓ ఎస్పీనేతకు చెందిన మూడు కోల్ట్ స్టోరేజీలకు విద్యుత సరఫరా నిలిపివేశారు. కాగా అనుమతిలేని కబేళాలను మూసివేయాలన్న సర్కారు ఆదేశాల ప్రభావం హోటళ్లపై పడుతోంది. 110 ఏళ్ల నుంచి పశుమాంస కబాబ్లను అందించే తన్డే కబాబీ సెంటర్ బుధవారం మూతపడింది. పరిశుభ్రతకు పెద్ద పీట వేయాలన్న సీఎం యోగి ఆదేశాలను అక్షరాలా పాటించారు సహచర మంత్రి ఉపేంద్ర తివారీ. స్వయంగా చీపురు చేతబట్టి తన కార్యాలయంలోని గదిని, కారిడార్ను శుభ్రం చేశారు.
lakhnav, marchi23: samayam.. udayam 11 gantalu! sthalam.. upiloeni hajrataganj polies station! akkada andaruu evari panullo vaarunnaaru. antalo kashaya vastraalu dharinchina oo vyakti nerugaa stationloki vachaaru. chadeechappudu lekunda vachina aa vyaktini chusi adhikaarulu vistupoyaaru. kangaaru paduthoo lechi nilabadi salute chesaru. aa vachindi evaro kaadu.. saakshaattuu rashtra mukhyamantri yogi aadityanath. homsakhanu tanadaggare unchukunna yogi.. aakasmika tanikheeto poliisulanu aascharyaparichaaru. polisakha paniteerunu adigi telusukunnaru. chattam ela panichestondo chudadanike taanu vachinatlu yogi telipaaru. avineeti aaropanalu edurkontunna 100 mandi polisulapai vetu vaesaaru. vaarini suspend chestu dgp javed ahmad paerita uttarvulu veluvaddaayi.kaga tana kebinetloni mantrulevaru tama kaanvaaylo sairanlu viniyoginchoddani yogi suuchimchaaru. marovaipu.. gatha prabhutvamlo vidyuttu billulu kattakunda prabhutvaaniki roo. 1.35 kotla bakayi padda oo espeenetaku chendina moodu colt storageelaku vidyuta sarafara nilipivesaaru. kaga anumatileni kabelalanu moosiveyaalanna sarkaaru aadesaala prabhaavam hotallapai padutondi. 110 ella nunchi pasumamsa kabaablanu andinche tande kababi senter budhavaaram moothapadindi. parisubhrataku pedda peeta veyalanna cm yogi aadesaalanu aksharala paatinchaaru sahachara mantri upendra tivaari. swayamgaa cheepuru chetabatti tana kaaryaalayamlooni gadini, kaaridaarnu subhram chesaru.